4. \MA4KZ 
TOaA (67 201 


AUGUSTO SERENA 


CANTILENE 


SECONDA EDIZIONE 


STAB. D'ARTE GRAF. 
1909 


A RAFFAELLO BARBIERA CHE ILLUSTRÒ 
DA MAESTRO LE « POESIE VENEZIANE » 
OFFRO CANDIDAMENTE QUESTE « CANTILENE » 
PER RINGRAZIARLO DEL CARO DONO PREZIOSO 


DELLA SUA AMICIZIA. 


LA VENDEMA 


LA VENDEMA 


Te ricòrdistu el dì de la vendema ? 


Mi, quando che ghe penso, el cuor me trema. 


Se andava tutiquanti in alegria 
su par i trozi de le nostre rive : 
i castagnèri, come ombrele vive, 
sora la testa i ne fazeva ombria ; 


se andava tutiquanti in alegria, 


Ti, beata e contenta, te corèa 


davanti a tuti come una regina ; 
su la tènera lopa e l'erba fina 
el piè zovene e franco te metèa; 


ti, beata e contenta, te corèa. 


Oh bei oci de tortora amorosa, 
che a mi te me voltava a quando a quando ; 
oh bele man, che, i pigri incoragiando, 
te alzava e te bateva! oh man de rosa, 


oh bei oci de tortora amorosa ! 


La riva ne ga parso una Babele 
quando che finalmente semo entradi ; 
tose e tosati tutti indafaradi 
a vendemar, a portar via zestele : 


la riva ne ga parso una Babele, 


I cantava « L’amor è una catena» 
intanto che i tirava zo la ùa; 
e l’aria, de quei balsami imbevùa, 
la portava lontan la cantitena 


i cantava «L'amor è una catena!» 


Paron Gigio vien zo par incontrarne, 
a braza verte, pien de maravegia ; 
el ne saluda, el ciama la famegia, 
a momenti non "I sa più cossa farne : 


paron Gigio vien zo par incontrarne. 


La nostra comitiva ghe va drio 
lodando l'uva bianca e l'uva mora; 
e lu ghe dixe a questa e quela siora 


«Le magna pure : ghe ne xe un desio |» 


La nostra comitiva ghe va drio. 


e 


Mi solo, co ti sola, se Se perde 


soleti, a brazo, in mezo a le piantade: 


oh primo incontro d'amorose ociade, 
oh bei basi de fogo in mezo al verde! 


Mi solo, co ti sola, se se perde... 


Mi despico un bel graspo da le vide 
e po’ te digo «Lo magnemo insieme ? » 
Ti te dixe de si; par che te treme ; 
ma te vardo i bei oci, e i oci ride: 


mi despico un bel graspo da le vide, 


Un gran a ti, e un gran a mi, magnemo 
quel bel graspo sentadi su l' erbeta ; 
se magna l'uva, e i làvari se neta 


co i basi che più dolzi se scambiemo : 


un gran a ti, e un gran a mi, magnemo, 


ole e lampi in ziel se vede, 


Quando nuv 
e i ton se sente, € subito la piova; 


se se alza par scampar, e se se trova 


co i altri, che un diluvio za i prevede 


quando nuvole e lampi in ziel se vede. 


Noaltri do, soto ’l to scial, a brazo, 
da drio de tuti come zente straca. 


se corta sì, ma co la santa fiaca; 


non se sentiva gnanca quel scravazo 


noaltri do, soto "1 to scial, a brazo ! 


Se sero i oci, mi te vedo ancora 
tuta contenta strènzarte al me fianco, 
tuta bagnada el to vestito bianco, 
tuta bela e ridente come alora; 


se sero i oci, mi te vedo ancora. 


e 


Te ricordistu el di de la vendema ? 


Mi, quando che ghe penso, el cuor me trema. 


Lo 
n 

MI FAZO EL MOLETA 


Mi FAZO EL MOLETA 


Lontan dal trabicolo 
la fola indiscreta ! 
No rido, no cidcolo 


mi fazo "| moleta. 


La zengia xe in ordine, 
la roda ben onta, 
l’acqueta vien limpida, 


la gamba xe pronta ; 


A 


e, apena che zàpega 
el piè su la mola, 
la roda prezipita, 


la visgia, la svola. 


De tempra bonissima, 
d'azal garantio, 
tra i feri e le roncole 


'na Lama ò scoprio: 


l'ò sempre co’ scrupolo 
tenuda finora ; 


e, prima de vénderla, 


Dio vogia che mora! 
Se un poco son libaro, 
(servio chi comanda) 


la Lama mi prèparo 


che tegno da banda; 


su "1 picolo turbine 
la frego, la zogo: 
che lampi, che sgesene! 


che sguinzi de fogo ! 


L'è un'arma finissima 
l' è tuto Maniago : 
un filo xe "1 tagio, 


la ponta xe un ago. 


M'imagino, usandola, 
de védarla in moto : 
oh miseri, miseri, 


chi càpita soto ! 


| a 


ra 


Vardève, no ciacolo: 
la gamba xe stanca, 
te man le me piziga, 


e l'acqua me manca. 


Mi lasso "l trabacolo, 
mi coro da mato : 
col fero che stermina 


mi assalto, mi bato. 


Dov'èli quei tàngari 
da un boro per zento, 
che, forti del numaro, 


me dava tormento ? 


Mi, povaro diavolo, 


sllava e giiava ; 


e lori sporchisie 


e sassi me trava. 


Che rabia! Ma, caspita, 
con man impegnade 
podeva difendarme 


da sputi e sassade ? 


Me molo, me véndico, 
go massa sofrio ; 
el sangue me sùssita 


più forza, più brio, 


Oh, strage santissima, 
oh, alegra vendeta | 
La Lama xe un fulmine 


in man del moleta. 


e 


Pecà che la scòrtega 
più schene che pèti, 
parchè quei magnanimi 


i volta i gareti ; 


‘ ma intanto la polvere 
i morde, i tabaca ; 
la Lama ghe insinguana 


la vita vigliaca. 


O Lama, refilete ! 
O roda, va torno ! 
Za I opera termina, 


xe prossimo ’l zorno. 


Lontan da ’1 trabacolo 


la fola indiscreta! 


No rido, no ciacolo. 


mi fazo ’l moleta : 


le gioxe xe lagreme, 
el cuor xe la mola, 


el fero che prèparo 


el xe la Parola. 


LA TRADIDA 


LA TRADIDA 


Xe tardi: xe deserta 
la Cesa, e quasi scura; 
la povareta, inzerta, 


va dentro co' paura. 


La se inzenocia sola, 
la sconde zo la testa: 
no vien una parola 


dal cuor che xe in tempesta. 

So tuti i privilegi cel Marcà ; 
so la Cesa co tuti i so Prevosti ; 


so le Deputazion e i Podestà. 


So Sindazi, so Zonte e Consilieri ; 
e so tuto l'esercito dei osti 


e tuta la legion dei Cavalieri. 
IV. 


Ma, per tuto l’ amor che mi te porto, 
ma, per tuto 1’ onor che vorìa farte, 
per quel che pol el cuor, e sogna l’arte, 


no te domando — 0 tera — che un conforto. 


No te domando vile per diporto ; 
nè voti per vegnir a governarte. — 
El zingano, che va de parte in parte, 


el se contenta de tornarghe morto. 


Mi te domando — cò sarà quel'ora — 
che te me segna tanto de teren 


da far el sono che ogni mal ristora. 


Xe coi so veci che se dorme ben. 
Bei fioreti de campo per dessora ; 


e verde intorno; e in alto el ziel seren. 


È 


RITRATI DE SCOLARI 


RITRATI DE SCOLARI 


Go messo el to ritrato in Librarìa 
co i me scolari d'ogni parte, Oreste. — 
Écoli, drio le lastre, che i me spìa : 
oh, quanta zoventù ! che bele teste! 


A scuola, se li umilia, se ghe cria, 
se dixe de conzarli per le feste ; 
ma, dopo, cò i finisse, cò i va via, 


despiase de dividerse a le preste. 

Cò sarò vecio mi, de tanto in tanto 
passarò ’sti ritrati alineai ; 
me vegnarà i so nomi per incanto ; 


parlarò de ’sti zorni tramontài; 
e, per no confessar che gavèa pianto, 
col'fazoleto forbirò i ociài. 


x 


AI“ CONSILIERI DE TURAZZA 


SUPLICA 


Al CONSILIERI DE TURAZZA 
Suplica 


Bepi Panziera, un pòvaro barbier 
che me ga fato el pelo e ’1 contrapelo, 
e che 'l ga mantenùo col so mistier 


la dona la so tosa e ’] so putelo, 


dopo de aver penà più del dover, 
el xe morto, e ’1 fa barba adesso in zielo; 
ma ’l ga lassà pitoca la muger, 
e i fioleti co fame; e vien el gelo! 


Ferucio, el puteleto, fa domanda 
d'esser acolto in Casa de Turazza ; 
e *1 me ligrema drio che 'l racomanda. 


Ah, no lassélo scanagiarse in piazza ! 
Tolèlo qua; postélo in qualche banda | 


Abandonà, cossa volèu che ’l fazza ? 


È 


SORA ’NA SVENTOLA 


. 
e 

SORA ’NA SVENTOLA 


Sventoleve, sventoleve, 
care done, tuto el dì: 
el bon tempo, rìcordéve, 
care mie, no torna pì! 


Sventoleve a la matina, 
sventoleve a mezogiorno, 
sventoleve cò turchina 


se fa l’ aria tuto intorno. 


Da sto caldo malignaso, 


care done, difendè 


oci, boca, fronte, naso, 
tuto quelo che gavè. 


Fèghe fresco a quel tesoro 
de cavèi che xe un portento ; 
che i sia d’ebano o pur d’oro, 
fè che i z6gola col vento; 


féghe fresco a quele zegie 
che i bei oci custodisse, 
luminose maravegie 


che ne incanta e ne ferisse ; 


féghe fresco a i bianchi péti 
che no pol trovar più fià; 
benedeti quei frescheti 
che la vita ve ridà | 


ESAMI 


ESAMI 


Sempre, cò fazzo esami, in pompa magna, 
co tanti professori în giro tondo, 
fra scolari che trema e che se lagna, 
mi sero i oci, e vedo un altro mondo. 


Vedo, ancora, una scuola de campagna ; 
i mestri e ’l diretor, sentadi in fondo ; 
mezi i putei, de fianco a la lavagna ; 
sti altri mezi, de fianco al mapamondo. 


SU 


El diretor dixèa « Ciamè sto quà » : 
la mestra domandava « Chi xe Dio ? » ; 
e 'l mestro « Tre più quatro cossa fa? » ; 


e, cò i dixeva « Bravo xe finîo », 
scampava a casa che parea pagà, 
e tuto "I mondo me pareva mio! 


Ò 


UNA DICHIARAZION 
DEL SETEZENTO 


| 

UNA DICHIARAZION 
DEL SETEZENTO 


(Per un quadro del pitor G. Ponga) 


« Madamigela, — el zovene risponde — 
son vissudo a Parigi; son sta’ fora ; 


oci morì go visto e dreze bionde, 


ra 


tuto quel che seduse e che inamora : 
a Corte, in campo, per el Regno intiero, 


go avudo mile seduzion: xe vero. 


Ma ve giuro, per quel che go più caro, 
per la gioria del nome de famegia, 
che ogni beleza, ogni piazer più raro, 
nei saloti, nei palchi e nela regia, 
no ga possùo svoltar un solo istante 


el devoto pensier del vostro amante. 


Fra tanti cascamorti e tanti scempi, 
mi son passà da cavalier cortese : 
come un bon paladin dei primi tempi 
co’ l' arma de famegia su 'l palvese, 
e co’ l'impresa, che ga tanta fama, 
El me' Dio — el me' Re — e lame' Da mi 


Son tornà; ve go visto ; go sentio 
tutoquanto l’ardor dei nostri amori ; 
e go dito : Xe impossibile che Dio 
el vogia separar i nostri cuori. 
O la trovo soleta, o pur ghe scrivo 
« Madamigela, el primo amor xe vivo! » 


La bona sorte vol che mi ve trova 
in mezo a tanto verde, a tante rose; 
dove tuto se svegia e se rinova, 
dove parla d’ amor tute le cose; 
dove i fior se soride, e dove anch’ ele 


le se parla d'amor le tortorele, 


E adesso in vostra man xe la me sorte, 
el me’ destin xe su la vostra boca. 
O amor o delusion; o vita o morte; 


pronunziè la sentenza che me toca : 
dixè, Madamigela, una parola : 
donème el lampo d'un’ ociada sola. » 


È 


LE POLPETE DE RENZO 


| 


LE POLPETE DE*‘RENZO 


AL PROF. G. BINDONI 
CHE NE OFRIVA LA DIMOSTRAZION 
IN UN BANCHETO. 


Le polpete, che Renzo ga magnà 
quel vénare famoso che savè, 


gavè proprio rason: le xe ste qua. 


Lassè che i altri dubita ; lassè 
che i sapienti rida ; chi combate 


l’'eror, xe combatù, no ghe badè. 

Mi sero i ocì : mi rivedo Olate, 
e 1 ostaria, co un Bravo-su la porta, 


e, dentro, Bravi che la mora ibate. 


Vedo l’ osto, la tecia che Iu porta ; 
Gervaso in festa, e Renzo senza noze, 
e quel Tonio bricon che lo conforta. 


Vedo i goti, i tagèr, vedo le boze ; 
vedo proprio co i oci; e co la recia 
sento quel che i se dixe a bassa voze. 


Fin che l' osto desquerze la so tecia ; 
e vien fora un odor che ne consola : 


benedeto el magnar fato a la vecia | 


Mi son co lori; mi me sento ; 
e zerco le polpete, e sento '1 magro ; 


e ve lo giuro su la me parola. 


De sora, ghe xe zègola co l’ agro, 
ma, dentro, tutaquanta roba bona, 


che a magnaria me ingrasso e no me smagro. 


I fa da ridar quei che no ragiona, 
e i dixe che Manzoni avea picà 


el lunario dadrio de la poltrona! 


Lu, che tuto ga leto, © ricordà, 
che "1 ga quei di col genio rivissudo, 


che ’l ga quasi quei di fotografà, 


proprio don Alessandro ga posstdo 
far le polpete, al vènare, de grasso ?. .. 
Che la creda chi vol: mi la refudo. 


Se fusse vero, restaria de sasso ; 
e, fra de mi diria « Da quela mente 
no gavaria credio : me ga despiasso | » 


Ma no xe vero ; no xe vero gnente : 
col calendario in man, de zorno in zorno 


la vita el ga vissuo de la so zente: 


come Dante (mi sempre a Dante torno) 
che, Inferno Purgatorio e Paradiso 
visitando, e girando tuto intorno, 


el se ga fato un ordine preziso 
fin per le cosse prive d'importanza, 
e mai da quelo no 'l se ga diviso. 


Per questo, ritenè che la pietanza 
de quel famoso vènare la gera 


(secondo che lassù ghe xe l’ usanza) 


le polpete de magro: e che stasera 
de magnarle me par, co Renzo e Tonio 
e Gervaso che leca la supiera. 


E tuti quei che ga del comprendonio 
e fini pissinini dei Asilì, 
no i ga più dubi, gnanca per insonio. 

La critica xe l arte dei cavili, 
e la xe deventada un’ opinion 


come la matematica de Grili : 


ma, quando se ghe dà dimostrazion 
apetitose tanto, e tanto pratiche, 
la vien zerto a una giusta soluzion. 


Vu gavè dato prove matematiche ; 
ma quela, che stasera vu ne dè, 
la xe de le più bele e più simpatiche. 


Per noaltrì, più dubi no ghe xe : 
le polpete, che Renzo ga magnà 
quel vènare famoso che savè, 


gavè proprio rason, le xe ste qua | 


ESOPO VOLGAR 


LE RANE LE DOMANDA.UN RE 


Le rane d’ un paese trevisan, 
stufe d'un Re che ghe parea de legno, 
le ga fato un gran strepito e bacàn 
perchè Giove ghe dasse un Re più degno : 


e Giove, che volea chietar quel regno, 
a un Bissòn el ga dato el scetro in man; 
se ga messo "l Bissòn, senza ritegno, 


a morsegar le Rane come un can. 


Quele pòvare bestie, senza mezo 
de salveza, le ziga « Oh Giove! oh stele | 


se stava megio, cò se stava pezo | » 
I 


Ma Lu risponde : « Oh stupide ranele, 
no avè vossudo un Re de legno grezo ; 
tignive questo che ve fa la pele!» 


$ 


LA RASON VAL MANCO 


. 


EI Lovo e l’Agnelin, per azidente, 
insieme, a le fontane i s’à trovà ; 
ghe dixe el Lovo a l' Agnelin paziente : 
« Perchè me gastu l’acqua intorbidà ? » 


Dixe I’ Agnelo : « No xe vero gnente ! 
ti te beve lassù, mi bevo quà ! » 
« Ma son stufo de ti ! » « Son inozente! » 


« Alora, me ga ofeso to papà! » 


« Oh varda che mi son ne l’ inozenza ; 
mi de rispeto, o Lovo, note manco; 
per l’acqua... sarà sta la Presidenza 1» 


Ma st’ altro ghe sprofonda i denti in fianco ; 
perchè, quando ghe xè la prepotenza, 
l'età val poco e la rason val manco. 


PERCHÈ ’L LEON VIVESSE 


Na volta, che ’1 Montel gera imboscà, 
e ’no ghe gera Guardie e Deputati 
che la tignisse longa a tuti i pati 
perchè no ’l fusse sùbito espropià; 


el Leon a la caza el ga invidà 
un Mulo e un Asinel dei più fidati : 
e, quel zorno, rondoni e ziligati 


a branche, a zeste, a sachi i ga ciapà. 


Tuto finìo, dixe ’I Leon : Scoltè ! 
meza preda me vien perchè son forte, 
st' altra meza me vien perchè son Re. » 


Cussì le Bestie le se dava guera 
senza interessi nè rason de sorte, 
perchè ’l Leon vivesse su la tera! 


$ 


IV. 


O LEONI SUPERBI . .-. . 


Andando per el solito Montelo 
a passeggiar So Maestà 'l Leon, 
un spin antimonarchico e ribelo 


*’na zampa ghe à sbusà come un sponcion. 


zighi del Leon tocava ’1 zielo ; 
el moveva le piante a compassion : 
fin che core la Volpe a quel bordelo, 


e lu la prega: « Salva ”1 to Paron1! » 


E la Volpe: « Zelenza! per chi regna 


co tanta boria, no go miga cuor:; 
se La ga un spin nel pié, La se lo tegnal » 


O Leoni superbi, se ’l destin 
ve xe propizio e ve dà tanto onor, 
vardève ben de no ciapar un spin! 


d 


Vi 


L’ ASENO NOBILE 


Un Aseno, per éssar rispetà 
da ’na Brespa che 'ndava de ronzon, 
i gradi zentilizî el ga vantà 
che ghe vignìa da tre generazion. 


« Me bisnona gaveva intimità 
co un Mul Tedesco e un altro del Giapon 5 
me nono gera Scalco ; e me papà 


sostegniva la coa del re Leon, 


Per stema de famegia i ga lassà 
un figo tra do fette de melon: 
e sotto ghe xe scrito Nobiltà. » 


Dixe la Brespa : « I veci, in conclusion, 
i ga basà, robà, complimentà, 
perchè se avesse un Aseno in Blason! » 


VI. 


ESOPO E LA SATIRA 


Un zorno Esopo, che xe sta maestro 
ne l’ inventar ste favole salade, 
l’andava caminando per le strade, 


de quà de là, come ghe dava l’estro, 


L’ incontra un tal, che gera |’ ocio destro 
del Sindaco, e ’l ghe buta un pér de ocinde. 
Dixe quel tal: « Le gastu terminade 


ste favole, cavestro d'un cavestro ? 


Quel criticar la zente che comanda, 
quel parlar iranco e no temer un figo, 
xe ’na lizenza da lassàr da banda! » 


Alora Esopo ghe risponde : « Amigo! 
No so chi gabia libertà più granda ; 
«vu fe’ le canagiade, e mile digo | » 

VII. 


EL LEON E ’L SO SENATO 


Xe radunà "I Senato del Leon; 
parla So Maestà ; le Bestie scolta. 
Ogni proposta che Lu fà, xe acolta ; 


se Lu stranuda, nasse un’ ovazion. 


Quando che ’1 xe stufà de aprovazion, 

a darghe la lizenza lu ’l se volta : 

« Signore Bestie ! 1’ adunanza è sciolta ; 
le sgombra i segi del Senato ; allòn 1 » 

Dixe la Volpe sul partir « Signori! 
Nell’ Ordene del Zorno go trovà 
un articolo, omesso ancuò da lori; 


mi ghe lo lezo, perchè *I sia votà: 
« Vergognèmose d' esser Senatori 
se dura sempre sta comedia quà 1 » 

VII. 


EL GALO E LA MARGARITA 


Un bel Galo, paron de caponera, 
una volta, verzèndose un forame, 
el scampa de scondon de la massera 
a becàr su ’na tassa de ledame. 


E bèca e bèca, el vede in sta maniera 

un bel diamante, perso in mezo al strame. 
| Dixe quei Galo: « Cossa xe sta piera, 

che no xe sorgo da cavar la fame ? » 


Cioe 


Questo fa propriamente al caso nostro. 
Le favole, no basta dirle suso ; 
dopo, ghe vol I° intendimento vostro. 


Le inventa Esopo, e mi ve le raduso ; 
ma lu perde la fama, e mi |’ inchiostro, 
se chi le leze no ghen fà bon uso. 


È 

IN BIBLIOTECA CAPITOLAR 


| 

IN BIBLIOTECA CAPITOLAR 


Sior Carlo ! Intanto che noaltri stemo 
respirando la pòlvare a |’ ombria ; 
e, a fogio a fogio, tuta roseghemo, 


come sorzi in graner, la libraria ; 


intanto che ste carte acarezemo, 
ste vecce da la ziera scoloria ; 
e, ogni tanto, sui quadri saludemo 


Avogaro e Rinaldi che ne spia; 

de fora, xe un splendor de sol che ride ; 
de fora, xe un’ arieta che consola ; 
vien le viole, e lagrema le vide; 


i tosi fa l'amor, i veci spera ; 
tuto canta e fiorisse e scherza e vola ; 
e noaltri staremo in caponera ? 


PUTEI SENZA PAN 


PUTEI SENZA PAN 


Cò mi gera putel, una veceta 
che dorme soto 1’ erba del Sagrà 
(e la torna ogni note, povareta, 
a segnarme cò son indormenzà) 


la dixeva : « EI piovan se lo rispeta! 
Ti bàseghe la man, se "l te la dà: 
recòrdete che 'l ga "na forfeseta, 
e ’l ghe tagia la lengua a chi à pecà, » 


De la fòrfese ormai no go paura. — 


Ma, cò sento che un povaro piovan, 


senza programa minimo, el rancura 


tutiquanti i putèi che no ga pan, 
me par che la veceta co premura 


la torna a dirme « Biseghe la man! » 


Ù 

CASA NOVA 


CASA NOVA — 
Ai me putei. 


1 vostri cuniceti ga la tana, 
el vostro cardelin ga la chebeta ; 
no savè che de gusto che ì fa nana, 


cò vien la sera, ne la so niceta ? 


Stè dunque alegri, che fra ’1 verde sana 
go fabricà per valtri una caseta. 
Lassè che i diga, che la xe lontana ; 
lassè che i diga, che la xe imperfeta. 

Inveze valtri, cò sarè cressudi, 
vivèghe in pase ; guadagneve el pan 
co le vostre fadighe e i boni studi. 


Mi, soto l' erba, dormirò : ma ’1 cuor, 
che vegia sempre, tegnirà lontan 
el fogo l’ ipoteca e ’1 disonor. 


È 

EL SEGRETO DE NADAL 

EL SEGRETO DE NADAL 


So tuto: ma no gò da saver gnente. | 

I 

I scrive da tre di; me son acorto 5) 
qualcheduno li giuta ; se lo sente; 


ma no gò da saver: mi fazo ’I morto. 


Se ghe capito in casa, da imprudente, 
no se pol dir la confusion che porto ! 
Chi sconde; chi se mostra dispiazente ; 


chi me manda a studiar : e no i ga torto! 

Ma, domatina, finirà ’1 mistero 1... 
A tuti tre, col baticuor, pianìn, 
su la ponta dei piè, no ghe par vero 


de svegiarme co un zigo trionfal, 
butàndome el so plico sul cussìn : 
“Papà! . . la letarina de Nadal... DI) 


IH. 
E mi — che no so gnente — mi me svegio 
e vardo intorno a tute quele feste, 
Per dar sodisfazion, me maravegio : 
« Cossa vol dir ? che novità xe queste ? » 
E po' verzo la letara- « Che fregio] 
che bela carta de color zeleste ! 
Chi xe che scrive ? . | Oh, questi scrive mi 4 
de quei che me fa i compiti a le preste» 


ANDE 


Lori me varda ; e ’l cuor ghe salta fora 


dal gran piazer; e i sta spetando quasi 


i nomi soi, Dante Letizia Aurora : 


mi declamo co gusto quele frasi : 


trovo i so nomi ; ghe li lezo ancora ; 


li ciamo arente, e me li magno a basi. 


Ù 

CONFIDENZE 


isti if ci a RI sli ba ”- 


CONFIDENZE 
(Acquarelo de Vettori). 


Cònteghe pur, bambina, i to segreti 
a la Mama che ride e che te scolta ; 
cònteghe pur, bambina, i to progeti 
a la Mama che ride e che se volta ; 
cònteghe pur, bambina, i to gran casi 
a la Mama che ride e te dà basi, 


Un di, vegnuda granda, in gran tempesta 
te sentirà "l to’ cuor, pòvara grama, 
te zercarà de scòndar Ia to’ testa, 


== 


piauzendo, ancora in brazo de to' Mama, 
per confidarghe una segreta guera, 
e la sarà, bambina, soto tera! 


PER SANTA CATERINA 


PER SANTA CATERINA 


DIPINTA IN TAVOLA * 
DE PROPRIETÀ DEL SIG. GIUSEPPE CARESTIATO 


Col muso duro, in tuba, in ociai d’ oro, 
quel critico tedesco xe arivà; 
el se ga messo sùbito al lavoro, 


e ’l ga la vostra Santa esaminà. 


«Oh bei oci ! oh cavei che xe un tesoro ! 
oh carnagion ! oh vita che la gal 
oh impasto ! oh toco ! oh gran capolavoro! » 


Insoma, el gera coto, inamorà. 

Ma — 
ell 


in fin — el ga voltà la tavoleta, 
à sbatùa ( la pararia ’na favola 19) 
per veder a cascar la polvareta ; 


l’à dito po’, ch'el l'avarìa comprada; 
che ghe doléa sul cuor: i ma che la tavola 


no la gera abastanza carolada, 


Ù 


So se 


LE TESTE DE VETORI 


LE TESTE DE VETORI 


Le teste, che scondè per le vetrine 
a far baussete fra veludi e rasi, 
o le xè maravegie de bambine 
che vol careze e che promete basi, 
0 le xe furbarie de sartorele 
che fa de tuto per mostrarse bele, 


Ma, fra i cavéi castagni e biondi e mori, 
par che l’ Aria ja sia fra amizi veci ; 
ma, dentro i oci béi che roba i cuori, 

par che ’l Sol e l’Amor i zoga ai speci; 
par che sui visi limpidi ghe sia 


i riflessi del Sil che passa via. 


Perchè vu, siè pitor, e no fotografo 
e gavè "l sentimento de Natura; 
come un bravo pianista (e no un fonografo!) 
che fa gustar ’na bela partitura, 
I critizi moderni i xe "na peste : 


la so testa no val le vostre teste, 


nota 
AE 


A UNA SIGNORA 
DE ROVERETO 


A UNA SIGNORA DE ROVERETO 


MANDANDOGHE IN DONO 
UN LIBRO DE ‘“CANTILENE,, 

NEL RIPETERSE DE L'ANNO SECOLAR 
CHE LA SO ZITÀ PASSAVA 
DA MARCO A_MASSIMILIAN 


La senta, Signora, 
che festa de rime! 
Xe ’1 dir che inamora 


che tuto I’ esprime. 


“Agri 


Chi xe che se vanta ? 
Qua, l’omo se gnente : 
xe l’aria che canta, 


xe ’l cuor della zente, 


| Se tase ’1 strumento, 
se l’ arpa xe sorda, 
apena che 'l vento 
ghe toca la corda, 


restissita, svola, — 
canora se leva 
la viva parola 
che l’arpa no aveva. 


— gg 


Oh. musica vecia 
che Marco ne intona, 
te vien a la recia 
co un far da parona, 


col far d'una mama 
che tuti afradela, 
che tuti ne ciama 


atorno de ela. 


Te dixe - « Dai monti 
che varda "I Tirolo, 
al mar che dei Ponti 
sa 'I nome e del Molo, 


ST 


I 
. 
I 


siè tuti cressudi 
disendo de Si, 
siè tuti venudi 
a scuola da mi. he 


Go a tuti insegnà 
le megio parole : 
la cuna e *l sagrà 


la cesa e le scuole, 


Go tuti istruio 
nei nomi più bei; 
a tuti dir Dio, 
dir Mama ai putei. 


Co Uscochi' per tera, 
co Turchi per mar 
ve ò trato a far guera, 


ve ò fato tornar, 


e, alora, del Tempio 
go scrito su l’ arco 
Xe in pòlvare l' empio. 
Eviva San Marco ! » - 


Cussì questa cara 
parola ne canta! 
La cuna e Ja bara 


per ela xe santa : 


— di — 


la Patria profondo 
ga un segno per ela : 
nessuno a sto mondo 


quel segno canzela ! 


I Secoli passa, 
‘i vol che la tasa, 


ma, in fin, i la lassa 
parona de casa, 


Bonora, la svegia 
chi suda la paga ; 
le done, in famegia, 
lo giuta e la svaga ; 


—il42.—- 


bieco a 


la fa coi fioleti 
alegro ogni logo; 
la sta coi veceti 


scaldandose al fogo : 


la canta a la festa, 
la pianze nel luto, 
€ par che la vesta 
de musica tuto. 


La senta, Signora, 
che festa de rime! 
Xe ’l dir che inamora, 
che tuto l' esprime! 

EL PUTELO DEL NAUFRAGO 


EL PUTELO DEL NAUFRAGO 
Statua de Uberto Feltrin. 


Bruta note ! La tempesta 
tuto sgrétola e fracassa; 
porta al lido quel che resta, 
torna l'onda e i morti lassa. 


Vien, a l'alba, sto putelo 
su la riva per spiar 
se "l conosse el so batelo 


come un punto in fondo "1 mar. 


PI Vo fo 


Povareto ! in veze, el.trova, 
fra i rotami, el papà morto... 
Oh, che angossa ! chi la prova 
no pol più sentir conforto. 


Povareto ! EI se despèra ; 
el lo strenze fredo al cuor; 
el lo querze cu ’na piera, 
senza crose, senza fior. 


Ma lu torna ogni matina 
per veder che no sia sconta 
quela piera che confina 
col sabion che sempre monta! .. . 

Cossa importa, co xe l’ ora, 


andar soto quà o là, 
se vien dirne un cuor ancora 


« Me ricordo, sa, papà!» 


$ 

QUEL ALBARO SON MI... 


QUEL ALBARO SON MI... 


Quel dlbaro son mi, che ga sentio 
geli d'inverno e fulmini d’ istà, 
epur in primavera el ga fiorìo, 


senza fruti d’ autuno . . . che se sal 


Quel flbaro son mi, che ga nutrìo 
co i buti e co le foge riparà 
i oseleti che ga fato el nìo, 


e i canta sconti, fin che i svolarà. 

Ma l’ dlbaro co i venti el fa la guera 
e coi russignoleti el-fa l'amor, 
perchè ’1 tien la radise soto tera, 


O vecia Mama! L' dlbaro xe in fior ; 
ancora nidi fra le rame el séra; 


ma, guai a lu, se la radise muor! 


x 


ANCORA... 


| 
| 
| 


ANCORA... 


Ancora, Mama, al cuor no ghe par vero 
de vegnirte a zercar, co tanta angossa, 
tra crose e fiori e piere, in zimitero! 


Ancora no ’l vol crédar che se possa 
scòndar per sempre quela testa santa, 
che quei oci no i veda, e no i conossa | 


Ancora el spera, dopo averte pianta, 
che 1 sia un insonio, che spaventa, e svegia; 
un bruto temporal, che po’ se sfanta, 

No xe più quela, Mama, ia famegia; 
ancuò, no la par più, quela de geri; 


gnente più resta, gnente se somegia | 


Oh, quando el verde in zima ai castagneri, 
su su de rama in rama, el se sporzeva ; 
e sbrocava l'onor dei persegheri ; 


oh, quando per le rive se storzeva 
i rasoli de l'uva bianca e mora 
che vendeme de pien la prometeva ; 


oh, quando se podeva scampar fora 
da ste gran scuole che ne tol la testa, 


per védar ciaro e respirar un’ ora ; 


= 


oh, co che gusto, Mama, co che festa 


mi lassava sto mondo dei signori, 


j per goderme co ti la pase onesta ! 
i] 


Quel pévaro Oortesè! no gavea fiori, 


fi quela caseta no gavea beleze ; 


ma ’l to ben, no ”l valea tuti i tesori ? 


Là, mi sentiva ancora le careze 


avude da putelo, quando un baso 


cambiava i pianti subito in legreze; 


là, mi trovava, sempre, in ogni caso, 


el conforto più dolze, el più seguro, 


che me fazea tranquilo e persuaso, 


Anca ’désso, cò vedo tuto SCUro, 
e me par che la vita sia un tormento, 


e l’ avegnir più tristo me figuro, 


anca ’désso, el pensier qualche momento 
me porta a casa, come ai dì più bei; 


e là te trovo, e da vizin me sento ; 


te me passa la man per i cavéi, 
te me varda beata, e te me dise 


« Bravo, fiol!... Come stali i to putei ? 


E, quel’ociada, in fin a Ie radise 
la me riva del cuor; e tuto, tuto 


la me ricorda, tuto la predise. 

0, 


utei ? 


Quanti dolori, Mama, xe sta ’I fruto 
de la to vita bona! E, per chi vive, 


oh quanto ancora ghe xe indrìo de bruto ! 
« 


Ti, cara, intanto, su le nostre rive 
te dorme in pase; e mi te benedisso 


co "I cuor che pianze e co la man che scrive. 


El mondo gira ; tanto, che un subisso, 
una roda che vola, mi lo credo ; 


gira la roda, e mi la vardo fisso : 


ma, co i oci del cuor, Mama, mi vedo 
sempre un mureto, sempre "na pignera, 


sempre un rosèr che trema al primo fredo, 


sempre el to nome, Mama, su la piera. 

